Potrivit autorităţilor olandeze, toate cele 43 de mii de păsări au fost sacrificate deja. Focarul a fost depistat într-o localitate din sudul ţării.

Ca măsură de precauţie, transportul de păsări de curte, ouă, gunoi de grajd a fost interzis, iar fermele de animale care constituie obiectiv turistic pentru copii au fost închise.

Autorităţile române au sistat deja importurile de carne de pasăre din Olanda, care se ridică la o treime, iar Ministerul român al Afacerilor Externe a transmis o atenţionare de călătorie pentru cetăţenii români care vor să meargă în Olanda.